মাগুরা-১ আসনের সাইফুজ্জামান শিখর বলেন, ‘আমার বাবা এই আসনের এমপি ছিলেন। তখন থেকেই আমরা নৌকার জন্য কাজ করে যাচ্ছি। ছাত্রলীগের ভারপ্রাপ্ত সাধারণ সম্পাদক হিসেবে গ্রামেগঞ্জে সংগঠনকে নতুন করে সাজিয়েছি। নেত্রীর নির্দেশে এখনো কাজ করছি। ইনশাআল্লাহ নৌকার জয় হবে। মাগুরার মানুষ স্বপ্নেও যে উন্নয়ন ভাবেনি—রেলওয়ে, মেডিক্যাল কলেজ স্থাপন, স্টেডিয়াম নির্মাণসহ অভূতপূর্ব উন্নয়ন হয়েছে। তাই মানুষ উন্নয়নের পক্ষে আমাকে সমর্থন দিচ্ছে।’